שחריאר ממדיארוב

שַׁחְרִיָאר מַמַּדְיָארוֹב (באזרית: Şəhriyar Həmid oğlu Məmmədyarov; נולד ב-12 באפריל 1985 בסומגאיט שבאזרבייג'ן) הוא שחמטאי אזרי בדרגת רב-אמן, אלוף העולם בשחמט מהיר. לממדיארוב שתי אחיות בעלות דרגת רב-אמן לנשים.

נכון לספטמבר 2025, מדורג במקום ה-16 בעולם והראשון באזרבייג'ן לפי מד כושר.

תחילת הקריירה השחמטאית
בשנת 2003 זכה ממדיארוב באליפות העולם לנוער. הוא חזר על הישג זה בשנת 2005 ובכך הפך לשחמטאי היחיד שזכה פעמיים באליפות העולם לנוער, תוך קביעת ביצוע שחמטאי ברמה של 2953 לאחר שמונה משחקים. הישג זה זיכה אותו בכרטיס כניסה לתחרות אסנט בשנת 2006, ולאחר שזכה בתחרות וכן באותה תחרות בשנה שלאחר מכן קיבל תשומת לב עולמית.

בשנת 2005 התמודד ממדיארוב בתחרות קבוצות על גביע אירופה וקבע את התוצאה השנייה בטיבה (2913) לאחר וסילי איוונצ'וק.

ממדיארוב זכה במקום ראשון משותף בתחרות אירופלוט במוסקבה בפברואר 2006 עם 6.5/9. באוקטובר 2006 זכה בתחרות אסנט עם 4.5/6 לאחר שהקדים את יהודית פולגאר בציון נוישטל.

ממדיארוב השיג את התוצאה הטובה ביותר 8/9 באליפות העולם לקבוצות בשנת 2009. בגביע העולם בשחמט 2009 הוא הודח ברבע הגמר.

בשנת 2010 חלק ממדיארוב מקום ראשון משותף עם ולדימיר קרמניק וגטה קמסקי בגביע הנשיא בבאקו. לאחר מכן זכה במקום הראשון בתחרות לזכרו של מיכאל טל.

ממדיארוב השתתף בתחרות המועמדים לאליפות העולם בשנת 2012 אך נוצח ברבע הגמר על ידי בוריס גלפנד שזכה בתחרות.

ביוני 2013 זכה ממדיארוב באליפות העולם בשחמט מהיר לאחר שצבר 11.5 נקודות מ-15 אפשריות.

ב-2014 הוא ניצח בתחרות השחמט לזכר טל שנערכה בשחמט מהיר.

בתחרות המועמדים 2014 שחריאר ממדיארוב סיים במקום הרביעי.

בגביע העולם בשחמט בשנת 2015 הוא הודח ברבע הגמר.

בשנים 2015 ו-2016 הוא ניצח בתחרות העל בשמקיר.

ממדיארוב זכה בסבב הגרנד פרי הרביעי ב-2017. במרץ שנת 2018 הוא סיים במקום השני בתחרות השחמט לזכר טל שנערכה בשחמט מהיר.

סגנון המשחק
לממדיארוב סגנון משחק התקפי, והוא מוכר כמי שמנסה פתיחות בלתי שגרתיות כגון הגנת אלכין וגמביט בודפשט.

תחרויות קבוצתיות
ממדיארוב שיחק בנבחרת האולימפית של אזרבייג'ן באולימפיאדות השחמט 10 פעמים. בשנים 2009 ו-2013 הוא זכה במדליית זהב באליפות אירופה לקבוצות, מדליית כסף ב-2011 ומדליית ארד בשנת 2007.

 שחריאר ממדיארוב באולימפיאדת השחמט 
בין השנים 2000 ל-2024 השתתף שחריאר ממדיארוב ב-11 אולימפיאדות שחמט:
 שנה לוח  קבוצה מד כושר נקודות תוצאות % מקום  2000עת  אזרבייג'ן 23014 מ-53+ 2= 0-80.0 46 קבוצתי  20022  אזרבייג'ן 25806.5 מ-114+ 5= 2-59.1 30 קבוצתי, 29 אישי  20042  אזרבייג'ן 26606 מ-123+ 6= 3-50.0 22 קבוצתי, 56 אישי  20082  אזרבייג'ן 27316 מ-104+ 4= 2-60.0 6 קבוצתי, 7 אישי  20101  אזרבייג'ן 27566.5 מ-103+ 7= 0-65.0 12 קבוצתי, 6 אישי  20123  אזרבייג'ן 27298.5 מ-107+ 3= 0-85.0 10 קבוצתי, 1 אישי  20141  אזרבייג'ן 27437 מ-105+ 4= 1-70.0 5 קבוצתי, 4 אישי  20161  אזרבייג'ן 27616.5 מ-104+ 5= 1-65.0 12 קבוצתי, 11 אישי  20181  אזרבייג'ן 28205.5 מ-93+ 4= 1-61.1 15 קבוצתי  20244  אזרבייג'ן 27336 מ-84+ 4= 0-75.0 8 קבוצתי

מבחר תחרויות בהן השתתף
 אליפות העולם בשח מהיר 2012
 תחרות המועמדים: 2014, 2018
 תחרות העל בבאקו 2014
 אליפות האמנים של קטר בשחמט 2015
 תחרות השחמט לזכר טל 2016
 תחרות העל טאטא סטיל: 2016, 2018, 2019, 2022
 התחרות השווייצרית הגדולה של פיד"ה 2025
 גביע העולם בשחמט: 2023, 2025

קישורים חיצוניים



 ממדיארוב זכה במקום ראשון משותף בתחרות אסנט, באתר צ'סבייס 
 משחקי השחמט של ממדיארוב, באתר 365chess 

הערות שוליים

קטגוריה:רבי-אמנים אזרים
קטגוריה:אלופי עולם בשחמט מהיר
קטגוריה:אלופי אירופה עד גיל 18 בשחמט
קטגוריה:אזרים שנולדו ב-1985
קטגוריה:שחמטאים שעברו מד כושר 2800